C 125/354
ET
Euroopa Liidu Teataja
5.4.2023
Kolmapäev, 14. september 2022
Komisjonil on vastavalt käesoleva direktiivi artiklile 31 antud delegeeritud õigusaktidega volitused vaadata läbi komisjoni delegeeritud määrusega (EL) 2015/2402 (68) kehtestatud tõhususe ühtlustatud kontrollväärtused.
11.
Liikmesriigid tagavad, et kui koostootmisele antakse toetust, tehakse seda tõhusa koostootmisega saadava elektrienergia tootmiseks, kus heitsoojust kasutatakse tõhusalt, et saavutada primaarenergia sääst.
Koostootmisele ja soojuse tootmisele kaugkütteks ning kaugküttevõrkudele antavale riiklikule toetusele kohaldatakse vajaduse korral riigiabi eeskirju.
Artikkel 25 Energia muundamine, ülekanne ja jaotus
1.
Riiklikud energeetikavaldkonda reguleerivad asutused kohaldavad direktiivides (EL) 2019/944 ja 2009/73/EÜ kirjeldatud ülesannete täitmisel käesoleva direktiivi artikli 3 kohast energiatõhususe esikohale seadmise põhimõtet, kui nad teevad otsuseid gaasi- ja elektriinfrastruktuuri käitamise kohta, kaasa arvatud otsused võrgutariifide kohta, ilma et see piiraks mittediskrimineerimise ja kulutõhususe põhimõtete kohaldamist.
Lisaks energiatõhususe esikohale seadmise põhimõttele võtavad riiklikud energeetikavaldkonda reguleerivad asutused arvesse kulutõhusust, süsteemi tõhusust ja varustuskindlust ning kasutavad olelusringil põhinevat lähenemisviisi, tagades liidu kliimaeesmärkide täitmise ja kestlikkuse.
2.
Liikmesriigid tagavad, et gaasi ja elektri ülekande- ja jaotussüsteemi ettevõtjad kohaldavad oma võrgu planeerimise, arendamise ja investeerimise otsustes käesoleva direktiivi artikli 3 ning liidu kliima- ja kestlikkuseesmärkide kohast energiatõhususe esikohale seadmise põhimõtet.
Nõudluse paindlikkus on võrgu planeerimise ja toimimise hindamise keskne osa.
Varustuskindluse ja turu integratsiooni arvesse võtmisel tagavad liikmesriigid, et põhivõrguettevõtjad ja jaotusvõrguettevõtjad investeeriksid tulevikukindlatesse varadesse, et aidata kaasa kliimamuutuste leevendamisele.
Riiklikud reguleerivad asutused võivad esitada metoodika ja suunised selle kohta, kuidas tihedas koostöös ülekande- ja jaotusvõrguettevõtjatega, kes võivad jagada olulist tehnilist oskusteavet, hinnata kulude-tulude analüüsis alternatiive, võttes arvesse laiemat kasu, ning kontrollida põhivõrguettevõtjate või jaotusvõrguettevõtjate esitatud projektide heakskiitmisel, kontrollimisel ja järelevalvel energiatõhususe esikohale seadmise põhimõtte rakendamist põhivõrguette­ võtjate või jaotusvõrguettevõtjate poolt.
3.
Liikmesriigid tagavad, et põhi- ja jaotusvõrguettevõtjad jälgivad ja kvantifitseerivad nende käitatava võrguga seotud võrgukadude üldmahtu ning võtavad kulutõhusaid meetmeid võrgu tõhususe suurendamiseks ning taristu arenguvajaduste ja suurenenud elektrifitseerimisest tingitud kadudega tegelemiseks nii nõudluse kui ka tootmise poolel.
Põhi- ja jaotusvõrguettevõtjad teatavad nendest meetmetest ▌riiklikule energeetikasektorit reguleerivale asutusele.
▌Liikmesriigid tagavad, et põhi- ja jaotusvõrguettevõtjad hindaksid energiatõhususe parandamise meetmeid seoses nende olemasolevate gaasi- või elektri ülekande- või jaotusvõrkudega ning parandaksid infrastruktuuri projekteerimisel ja käitamisel energiatõhusust, eelkõige seoses arukate võrkude kasutuselevõtuga.
Liikmesriigid innustavad põhi- ja jaotusvõrguettevõtjaid välja töötama uuenduslikke lahendusi olemasolevate ja tulevaste võrkude tõhususe ja kestlikkuse, sealhulgas energiatõhususe parandamiseks stimuleerivate eeskirjade abil.
4.
Riiklikud energiasektorit reguleerivad asutused lisavad direktiivi (EL) 2019/944 artikli 59 lõike l alapunkti i ja direktiivi 2009/73/EÜ artikli 41 kohaselt koostatavasse aastaaruandesse eraldi osa edusammude kohta, mida on tehtud gaasi- ja elektritaristu käitamisega seotud energiatõhususe suurendamisel.
Kõnealustes aruannetes hindavad riiklikud energiasektorit reguleerivad asutused gaasi- ja elektritaristu käitamise üldist tõhusust ning ülekande- ja jaotusvõrguette­ võtjate võetud meetmeid ning vajaduse korral esitavad soovitused energiatõhususe parandamiseks, sealhulgas kulutõhusate alternatiivide kohta, mis vähendavad tippkoormust ja üldist elektrikasutust.
5.
Elektriga seoses tagavad liikmesriigid, et võrke käsitlevad õigusnormid ja võrgutariifid täidavad XII lisa kriteeriume ning võetakse arvesse määruse (EL) 2019/943 kohaselt välja töötatud juhiseid ja eeskirju.
(68)
Komisjoni 12. oktoobri 2015. aasta delegeeritud määrus (EL) 2015/2402, millega vaadatakse läbi elektri- ja soojusenergia eraldi tootmise tõhususe ühtlustatud kontrollväärtused Euroopa Parlamendi ja nõukogu direktiivi 2012/27/EL kohaldamisel ja millega tunnistatakse kehtetuks komisjoni rakendusotsus 2011/877/EL (ELT L 333, 19.12.2015, lk 54).